Irene Muloni

Irene Nafuna Muloni ni mhandisi wa umeme wa Uganda, mfanyabiashara na mwanasiasa na pia Mshauri Mkuu wa Raisi wa Uganda Yoweri Kaguta Museveni . Hapo awali alikuwa Waziri wa Nishati na Madini katika Baraza la Mawaziri la Uganda hadi Desemba 2019, akihudumu kuanzia tarehe 27 Mei 2011. Alibaki kwenye nafasi yake katika baraza jipya la mawaziri baada ya uchaguzi wa kitaifa wa 2016.  Aliwahi kuwa Mbunge mteule wa Mwakilishi wa Wanawake Wilaya ya Bulambuli, kuanzia 2011 hadi 2016 alipopoteza kiti chake kwa mgombea Huru; Sarah Wekomba. Alipata tena kiti chake baada ya uchaguzi mkuu wa 2021.  

 Elimu 
Alizaliwa tarehe 18 Novemba 1960, katika eneo linalojulikana leo, kama Wilaya ya Bulambuli . Alisoma Shule ya Msingi ya Wasichana ya Budadiri kabla ya kuingia Shule ya Upili ya Gayaza .  Mnamo 1982, aliingia Chuo Kikuu cha Makerere, chuo kikuu kongwe zaidi katika Afrika Mashariki, kusomea Uhandisi. Mnamo mwaka 1986, alihitimu Shahada ya Sayansi katika Uhandisi wa Umeme (BSc. E.Eng) . Baadaye, alihitimu shahada ya Uzamili ya Utawala wa Biashara (MBA), kutoka Chuo Kikuu cha Capella huko Minneapolis, Minnesota, Marekani. Yeye pia ni Mtaalamu Aliyeidhinishwa katika Ushirikiano wa Umma na Binafsi, na Kituo cha Maji, Uhandisi na Maendeleo (WEDC) kutoka Chuo Kikuu cha Loughborough . 

 Kazi 
Tangu 1986 Iren amekuwa akifanya kazi na Kampuni ya Usambazaji Umeme ya Uganda ( UEDCL ), kampuni ya serikali ya Uganda, inayohusika na usambazaji wa nishati ya umeme kwa wateja wa kibiashara na wa rejareja kote nchini. Mnamo 2011, aliingia katika siasa za uchaguzi, kwa kugombea kwa mafanikio kuwa Mwakilishi wa Wanawake wa Wilaya ya Bulambuli kwenye Bunge la 9 la Uganda (2011 - 2016) .  Tarehe 27 Mei 2011, aliteuliwa kuwa Waziri wa Nishati na Madini, na Rais Yoweri Museveni . Alichukua nafasi ya Hilary Onek, ambaye aliteuliwa kuwa Waziri wa Mambo ya Ndani . Monitor Team (28 May 2011). "Full of List of Ugandan Ministers Appointed by President Museveni". Daily Monitor. Kampala. Retrieved 14 June 2016. Katika mabadiliko ya baraza la mawaziri yaliyofanywa tarehe 6 Juni 2016, alidumisha uteuzi wake wa baraza la mawaziri. 

 Marejeo 

Jamii:Watu walio hai
Jamii:Waliozaliwa 1960
Jamii:Wahandisi wa Uganda
Jamii:Afrocuration Project 2022 Tanzania